kardosdrur/scandi-wiki huggingface dataset:
ETI Telecom

ETI Telecom var en IT-virksomhed med hovedkvarter i Nørresundby. Selskabet blev i 2010 købt for 1,2 mia. kr. af britiske BAE Systems (som i 2019 blev rangeret det fjerdemest profitable våbenselskab af USA Today i verden (undtagen Kina, pga. manglende data) med en årlig profit på 1,1 mia. USD). I 2012 anklagede SKAT virksomheden for at snyde i skat for 104,6 mio. kr.

En efterforskning af BBC og Dagbladet Information i juni 2017 afslørede, at BAE Systems har solgt et overvågelsessystem ved navnet Evident til regeringerne af Saudi-Arabien, UAE, Qatar, Oman, Marokko, Algeriet. ETI leverede også udstyr til Tunesiens tidligere præsident, Zine El Abidine Ben Ali.
En anonym tidligere ansat hos ETI, sagde til Information: "Med det system, vi byggede, vil man kunne lytte med på alle former for internettrafik. Vil du overvåge et helt land? Kan sagtens lade sig gøre. Man kan se folks præcise placering baseret på mobiltelefoni. Man kan følge deres færden. Og så var firmaet langt i udviklingen af stemmegenkendelse. De kunne også dekryptere ting." Idet køberlandene har ringe menneskeretssikring, blev salget kritiseret af grupper såsom Amnesty International og Privacy International.

Under Erhvervsstyrelsens behandling af virksomhedens ansøgninger for tilladelse til at eksportere til Saudi-Arabien, Oman og Qatar, spurgte styrelsen hver gang udenrigsministeriet om en vurdering af om, hvorvidt der var risiko for, at produktet ville bruges til menneskrettighedskrænkelser, som krævet af EU-lov. Hver gang var ministeriets fulde svar "Udenrigsministeriet finder ikke anledning til at udtale sig imod vedhæftede ansøgning".

Få måneder efter Informations og BBCs afsløringer, lukkede BAE Systems deres danske afdeling ned, hvilket medførte 160 fyringer.

Referencer

It-virksomheder i Danmark
Jeffrey Epstein

Jeffrey Edward Epstein (født 20. januar 1953 i Brooklyn i New York, død 10. august 2019 i New York) var en amerikansk finansmand og dømt sexforbryder.

Epstein blev fundet død i sin celle i det føderale arresthus Metropolitan Correctional Center i New York den 10. august 2019.

Referencer 

Kriminelle fra USA
Erhvervsfolk fra USA
Personer der har begået selvmord
Amerikanere i 1900-tallet
Amerikanere i 2000-tallet
Nødbremse kamera

Et bremsekamera bruges som en del af bilens sikkerhedsudstyr og virker ved hjælp af en afstandsmåler, som måler afstand til objekter foran køretøjet, ved hastighed typisk under 30 km/t. Sensoren kan aktivere bilens bremsesystem, så bilen bremser kraftigt op, i tilfælde af, at fører har været uopmærksom, på foranliggende objekter under kørsel.

Bilsikkerhed
Biltilbehør
Indiana Jones (franchise)

Indiana Jones er en amerikansk mediefranchise, skabt af Steven Spielberg og George Lucas, centreret om en række film udgivet af Lucasfilm. Franchisen handler om arkæologen og eventyreren Indiana Jones, som finder mystiske skatte på sine rejser.

Karakterer 
 Indiana Jones: En arkæolog der finder mystiske skatte på sine rejser rundt i verden, Marion Ravenwood's mand, samt far til Mutt Williams. Hans rigtige navn er Henry Jones Jr, da han er søn af Henry Jones Sr.
 Marion Ravenwood: Indiana Jones' kone, som han mødte i den egyptiske ørken, på jagt efter Pagtens Ark, og mor til Mutt Williams.
 Henry Jones Sr: Indiana Jones' far, som også er en habil arkæolog, og eventyrer.
 Mutt Williams: Indiana Jones og Marion Ravenwood's søn., som Indiana Jones ikke anede noget om, men han dog bliver mentor for.
 Sallah: Indiana Jones' gode ven fra Egypten, som ofte hjælper ham under hans eventyr.
 Marcus Brody: En anden ven af Indiana Jones, som også ofte hjælper ham under eventyrene.

Medier

Film 

 Indiana Jones og Jagten på den forsvundne skat (1981)
 Indiana Jones og templets forbandelse (1984)
 Indiana Jones og det sidste korstog (1989)
 Indiana Jones og Krystalkraniets Kongerige (2008)
 Indiana Jones and the Dial of Destiny (2023)

Spil 
 Indiana Jones and the Last Crusade: The Action Game (1989)
 Indiana Jones and the Fate of Atlantis (1992)
 Indiana Jones and the Infernal Machine (1999)
 Indiana Jones and the Emperor's Tomb (2003)
 LEGO Indiana Jones: The Original Adventures (2008)
 Indiana Jones and the Staff of Kings (2009)

Tv-serier 

 The Chronicles of Young Indiana Jones (1995)
 LEGO Indiana Jones and the Raiders of the Lost Brick (2008)

Eksterne henvisninger 

 Indiana Jones (franchise) på Indiana Jones Wikia (engelsk)

Indiana Jones
Filmserier
Vejassistent

Lane assist, vejassistent og vognbaneassistent er oftest placeret og monteret i bilens forrude i form af to kameraer som registrerer vejstriber og vejen. Funktionerne kan være forskellige hos de forskellige producenter men fælles er, at vognbaneassistenten skal assistere føreren af bilen med kørsel eller alarmere føreren i nødsituationer eksempelvis ved træthed eller uopmærksomhed.

Vognbaneassistent som sikkerhedsudstyr kaldes også træthedsalarm., og afgiver en alarm i form af lyd, en rystelse i bilens rat eller begge dele.

Vognbane assistent benyttes af nogle producenter i selvkørende biler eller delvist selvkørende biler som en assistent, der holder bilen på vejen, skifter vognbane og for selvkørende biler drejer om hjørner og parkerer bilen. Typisk vil der for selvkørende biler være flere kameraer placeret på bilen for denne funktion.

Biltilbehør
Coronation Street

Coronation Street (ofte omtalt som Corrie) er en britisk sæbeopera, der blev skabt af Granada Television og er blevet vist på ITV siden 9. december 1960. Tv-serien omhandler Coronation Street i Weatherfield, der er en fiktiv bydel, som ligger i det indre Salford. I seriens fiktive historie blev gaden bygget i 1902 og navngivet til ære for Edvard 7.'s kroning.

Serien bliver normalt sendt seks gange om ugen: mandag, onsdag og fredag 19:30–20:00 og 20:30-21:00. Siden 2017 er der blevet sendt 10 klassiske episoder af serien fra 1986 og fremefter hver uge på ITV3. Tv-serien blev skabt i 1960 af manuskriptforfatteren Tony Warren på Granada Television i Manchester. Warrens oprindelige forslag blev afvist af stationens grundlægger Sidney Bernstein, men han blev overtalt af produceren Harry Elton til alligevel at filme 13 pilotepisoder. Inden for 6 måneder fra serien blev sendt første gang var det blevet det mest sete program på britisk fjernsyn, og det er i dag blevet en stor del af britisk kultur.

Coronation Street bliver produceret af ITV Granada i MediaCityUK og bliver vist i alle ITV-regioner, samt internationalt. Den 17. september 2010 blev serien verdens længste kørende sæbeopera, og den kom i Guinness Rekordbog. Den 23. september 2015 blev Coronation Street sendt live for at markere ITV's 60-års fødselsdag.

Tv-serien er påvirket af køkkenvaskrealisme, og den er kendt for sin skildring af arbejderklassens samfund nede-på-jorden og for at kombinere humor og stærke karakterer. Serien har i gennemsnit syv millioner seere per afsnit.

Referencer

Eksterne henvisninger 
 

Sæbeoperaer
Dramaserier fra Storbritannien
Tv-programmer fra ITV
Britiske tv-serier fra 1960'erne
Britiske tv-serier fra 1970'erne
Britiske tv-serier fra 1980'erne
Britiske tv-serier fra 1990'erne
Britiske tv-serier fra 2000'erne
Britiske tv-serier fra 2010'erne
Britiske tv-serier fra 2020'erne
Gangsta's Paradise (sang)

"Gangsta's Paradise" er en sang af den amerikansk rapper Coolio med sangeren L.V. Sangen blev udgivet på Coolios album af samme navn og på soundtracket på filmen Dangerous Minds (1995). Sangen bruger en sampling fra omkvædet og instrumenteringen fra Stevie Wonders sang "Pastime Paradise" fra 1976.

Sangen blev listet som nummer 85 på Billboard's Greatest Songs of All-Time og var den bedst sælgende single i 1995 på den amerikanske Billboard. I 2008 blev den rangeret som nummer 38 på VH1's 100 Greatest Songs of Hip Hop. Coolio modtog en Grammy Award for Bedste solo rap-præstation, to MTV Video Music Awards for Best Rap Video og Best Video from a Film og en Billboard Music Award for sangen og albummet. Sangen blev stemt ind som den bedste single fra 1995 i The Village Voice Pazz & Jop.

"Gangsta' Paradise" har solgt over 5 millioner eksemplarer i USA, Storbritannien og Tyskland alene, og mindst 6 millioner på verdensplan, hvilket gør den til en af de bedst-sælgende singler nogensinde: Coolio optrådte med sangen til Billboard Music Awards i 1995 sammen med L.V. og Wonder ved og Grammy Awards 1996 sammen med L.V.

Hitlister

Ugentlige hitlister

Årshitlister

Årti hitlister

Referencer 

Hiphop-sange
Sange fra USA
Nummer-et hits i Danmark
Nummer-et hits i Norge
Nummer-et hits i Sverige
Nummer-et hits i Storbritannien
Singler fra 1995
Tisovec

Tisovec er en by i det centrale Slovakiet. Byen ligger i regionen Banská Bystrica. Den ligger kun 280 kilometer fra den slovakiske hovedstad Bratislava. Byen har et areal på 123,43 km² og en befolkning på  indbyggere.

Referencer

Eksterne links 
 

Byer i Slovakiet
Hans G. Dehmelt

Hans Georg Dehmelt (født 9. september 1922, død 7. marts 2017) var en tysk-amerikansk fysiker, der modtog nobelprisen i fysik 1989, for at udvikle ion-fældeteknikken (Penningfælde) sammen med Wolfgang Paul, som de sammen modtog halvdelen af prisen for. Den anden halvdel af prisen dette år gik til Norman Foster Ramsey. Deres teknik blev anvendt til meget nøjagtige målinger af elektroners magnetiske moment.

Referencer

Eksterne henvisninger 

Fysikere fra USA
Fysikere fra Tyskland
Nobelprismodtagere i fysik
Nobelprismodtagere fra USA
Nobelprismodtagere fra Tyskland
Ruden

Ruden er bestemt form af rude. Det kan også henvise til:

 Ruden (ø) – tysk ø i Østersøen
 Ruden (Østrig) – kommune i distriktet Völkermarkt i den østrigske delstat Kärnten
Wolfgang Paul (fysiker)

Wolfgang Paul (født 10. august 1913, død 7. december 1993) var en tysk fysiker, der var udviklede ikke-magnetisk quadropol massefiltre, som lagde grunden til, hvad der i dag kendes som en ionfælde. Han modtog halvden af nobelprisen i fysik i 1989 sammen Hans Georg Dehmelt for dette arbejde, mens den anden halvdel af prisen gik til Norman Foster Ramsey

Referencer

Eksterne henvisninger 

Fysikere fra Tyskland
Nobelprismodtagere i fysik
Nobelprismodtagere fra Tyskland
Richard E. Taylor

Richard Edward Taylor, CC FRS FRSC (2. november 1929 – 22. februar 2018) var en canadisk fysiker og professor på Stanford University. Han modtog nobelprisen i fysik i 1990 sammen med Jerome Friedman og Henry Kendall "for deres pionérundersøgelser vedrørende meget uelastisk spredning af elektroner på protoner og bundne neutroner, der har været af essentiel vigtighed for udviklingen af kvarkmodellen i partikelfysik."

Referencer

Eksterne henvisninger 

Fysikere fra Canada
Nobelprismodtagere i fysik
Nobelprismodtagere fra Canada
Alex Gough

Alex Gough  (født 12. maj 1987 i Calgary, Alberta, Canada) er en canadisk kælker. 

Hun har deltaget i Vinter-OL 2006, Vinter-OL 2010 og Vinter-OL 2014.

Hun vandt sølv og bronze under Vinter-OL 2018 i disciplinenerne holdkonkurrencen i kælk og single for damer.

Referencer

Eksterne henvisninger 
 

Kælkere fra Canada
Deltagere for Canada ved vinter-OL 2006 
Deltagere for Canada ved vinter-OL 2010 
Deltagere for Canada ved vinter-OL 2014
Deltagere for Canada ved vinter-OL 2018 
Kælkere ved vinter-OL 2006
Kælkere ved vinter-OL 2010
Kælkere ved vinter-OL 2014
Kælkere ved vinter-OL 2018
Medaljevindere ved vinter-OL 2018
Olympiske sølvmedaljevindere fra Canada
Olympiske bronzemedaljevindere fra Canada
Medlemmer af Kommunalbestyrelsen i Rødovre 2006-10

Til kommunalbestyrelsen i Rødovre valgtes 16. november 2005 19 medlemmer, der alle tiltrådte 1. januar 2006.

Mandatfordelingen var som følger:

 A: Socialdemokratiet11
 B: Det Radikale Venstre1
 C: Det Konservative Folkeparti1
 F: Socialistisk Folkeparti1
 O: Dansk Folkeparti2
 V: Venstre2
 Ø: Enhedslisten1

Kilder 

Rødovre Kommune
Bloemkamp

Bloemkamp var et kloster, som eksisterede fra 1191 til 1582. I sin funktionsperiode var klosteret et af de største i Frisland. Navnet Bloemkamp stammer fra det latinske navn Floridus Campus fra 1275 eller fra bøjningsvarianten Floridi Campi fra år 1200.

I 1398 optræder Oude Cloester (gamle kloster) på hollandsk, og i 1402 blev det fortolket som Aelda claester i frisisk. Udtrykket 'gammelt' refererede til det faktum, at der blev grundlagt et nyt kloster på Scharnegoutum.

Hvad der var tilbage af klosteret og bebyggelsen blev i det 16. og 17. århundrede som regel betegnet Oldeclooster. I det 18. århundrede blev det til Oude Klooster. I 1854 blev det benævnt henholdsvis som Klein Bloemkamp og som Oude Klooster.

Etableret i 1191
Ophørt i 1582
Klostre
Frisland (Nederlandene)
Bygninger, konstruktioner og anlæg i Nederlandene
Lyden af de skuldre vi står på

Lyden af de skuldre vi står på er en teaterkoncert der blev opført første gang i 2017 på Aarhus Teater. Teaterkoncerten er bygget op omkring udvalgte sange og salmer, som er remixet og fortolket af Simon Kvamm og Marie Højlund fra bandet Nephew.

I 2018 vandt forestillingen to Reumertpriser for Årets Musical/Musikteater og Årets Scenedesign.

Kunsteriske Team 
Musik arrangeret af Marie Højlund og Anders Boll, iscenesætelse af Nicolei Faber, scenografi og kostumedesign af Christian Albrechtsen, koreografi af Marluze da Cruz, lysdesign af Mathias Hersland og lyddesign af Lars Gaarde.

Medvirkende 
 Jacob Kvols
 Mark Linn
 Marie Marschner
 Mette Døssing
 Nanna Bøttcher
 Anders Baggesen
 Marluze da Cruz
 Lisbeth Balslev
 Mikkel Hilgart
 Arian Kashef
 Marie Højlund
 Esben Inglev
 Aarhus Teaters Kor.

Referencer 

Teater i Danmark
Mayakeramik

Mayakeramik er keramik fremstillet af den præcolumbianske Mayakultur fra mesoamerika. Beholderne har forskellige farver, størrelser og har forskellige formål. Elitens beholdere kunne være malet med meget meget detaljerede scener, mens brugsbeholdere var udekorerede eller meget simplere.

Elitepotteri, sædvanligvis i form af ligesidede bægere kaldet "vaser", blev sædvanligvis anvendt til at drikke chokolade af, blev placeret i grave, hvilket har givet et antal af beholdere i god stand.  Individuelle eksempler omfatter  Princeton-vasen og Fenton-vasen.

Mayacivilisationen
Keramik
Arkæologiske fund
Vesterhavskirken

Vesterhavskirken er en evangelisk luthersk frimenighed i Esbjerg, med tilknytning til Luthersk Mission. Kirken blev stiftet i 2010 og var i årene fra 2010-18 kendt under navnet "LM-Esbjerg Frimenighed".

Kirken blev startet af en mindre gruppe mennesker, der var aktive i Luthersk Mission Esbjerg, og som havde et stort ønske om at afholde gudstjenester i missionshuset. Dels for ikke at komme i flere forskellige menigheder (missionshus i hverdagen og folkekirken om søndagen), men også pga. det der beskrives som folkekirkens bevægelse væk fra en sand klassisk kristendomsforståelse.

Noter 

Kirker i Esbjerg
Luthersk Missionske menigheder i Danmark
Tony Soprano

Anthony John Soprano (født 1959) er en fiktiv person og protagonist i HBOs dramaserie The  Sopranos (1999–2007), der blev spillet af James Gandolfini. Han bliver normalt omtalt som Tony, og han er en italiensk-amerikansk karakter, som blev opfundet af The Sopranos skaber David Chase, der også i stor træk er ansvarlig for Tonys karakterby igennem seriens seks sæsoner. Karakteren er løst baseret på den virkelige New Jerseygangster Vincent "Vinny Ocean" Palermo, en tidligere caporegime (capo) og "de facto" overhovede i DeCavalcante gangsterfamilie. Bobby Boriello og Mark Damiano II spillede Soprano som barn i én episode hver; Danny Petrillo spillede karakteren som teenager i tre episoder.

Eksterne henvisninger 
 HBO Character Profile: Tony Soprano 

The Sopranos
Fiktive personer
Samuel Edney

Samuel Edney (født 29. juni 1984 i Calgary) er en canadisk kælker. 

Han deltog i Vinter-OL 2006 i Torino, Italien, hvor han kom på en 19.-plads i singlekonkurrencen. 

Desuden repræsentererde han også Canada i vinter-OL 2010 og i 2014. 

Han vandt sølv i vinter-OL 2018 i holdkonkurrencen.

Referencer

Eksterne henvisninger 
 

Kælkere fra Canada
Personer fra Calgary
Deltagere for Canada ved vinter-OL 2006
Deltagere for Canada ved vinter-OL 2010
Deltagere for Canada ved vinter-OL 2014
Deltagere for Canada ved vinter-OL 2018
Kælkere ved vinter-OL 2006
Kælkere ved vinter-OL 2010
Kælkere ved vinter-OL 2014
Kælkere ved vinter-OL 2018
Medaljevindere ved vinter-OL 2018
Olympiske sølvmedaljevindere fra Canada
Hjorterod

 
Hjorterod (Seseli libanotis) er en nopret, flerårig urt. Den blomstrer i juni-juli med de typiske, endestillede skærme på de kraftige stængler. Arten er på sin nordvestlige grænse i Danmark og regnes for truet.

Kendetegn 
Hjorterod er en to- eller flerårig urt med en kraftig og furet, håret stængel. Bladene er modsat stillede og dobbelt fjersnitdelte med fligede afsnit. Blomstringen foregår i juni-juli, hvor man finder blomsterne samlet i endestillede skærme, der igen består af kompakte småskærme. De enkelte blomster er 5-tallige og regelmæssige med hvide kronblade. Frugterne er små, spaltefrugter, der deles i to ægformede og hårede nødder.

Rodsystemet består af en tyk, hvid pælerod med nogle få, tynde siderødder.

Hjorterod når en højde på lidt over 100 cm og en bredde på ca. 50 cm

Hjemsted 

Hjorterod har sin naturlige udbredelse i de centrale, sydlige og sydøstlige dele af Europa samt i Karpaterne. Arten har sin nordvestlige grænse i Norge, Sverige og Finland. I Danmark er dens udbredelse begrænset til de tørre kyster omkring Kattegat. Her findes den på lysåbne voksesteder med en jordbund, der er tør, kalkrig og næringsfattig.

Den lille ø, Hjelm, som ligger i det sydlige Kattegat ud for Djursland, har stejle skrænter, og her findes arten i krat og overdrevspræget vegetation sammen med bl.a. almindelig hyld, almindelig kamgræs, bakkejordbær, bjergperikon, blodrød storkenæb, blå anemone, dansk ingefær, draphavre, dunet havre, enghavre, fåresvingel, hulkravet kodriver, hundetunge, hvidtjørn, kantet konval, knoldrottehale, knoldet mjødurt, knoldet ranunkel, kornet stenbræk, kvast-høgeurt, markkrageklo, nikkende limurt, pigget star, rose (flere arter), slåen, smalbladet høgeurt, smalbladet klokke, spidskapslet star, tjærenellike, vedbend-vandranunkel og vild hør

Galleri

Noter

Eksterne Links 
 Arne og Anna-Lena Anderberg: Den virtuella floran – masser af oplysninger om nordiske plantearter (på )
 

Tørketålende planter
Kalkbundsplanter
Hjorterod (slægt)

Hjorterod-slægten (Seseli) anses af nogle for at være lille slægt med 4 arter. Mens  andre anser slægten for at rumme ca. 120 arter. Alene i Europa sandsynligvis 34 arter.

Hjorterodarterne er urteagtige planter, som oftest er flerårige. Enkelte er dog enårige. Mange af arterne forvedder på den nederste del af stænglerne, og de fleste har pælerod. Bladene er oftest flerdobbelt fjerede med smalle afsnit.

Slægtens tyngdepunkt ligger i bjergene omkring Middelhavet.

 Hjorterod (Seseli libanotis) - også kaldet: almindelig hjorterod

Noter 

Skærmplante-familien
Olga Akopjan

Olga Sergejevna Akopjan (tidligere Levina,  ; født 4. marts 1985 i Volgograd, Rusland) er en tidligere russisk håndboldspiller og nuværende assistenttræner i CSKA Moskva. Hun spillede for Ruslands kvindehåndboldlandshold, fra 2005 til og med Sommer-OL 2016.

Hun deltog under Sommer-OL 2016, hvor hun vandt s første håndbold OL-guld.

Referencer

Eksterne henvisninger 

Håndboldspillere fra Rusland
Personer fra Volgograd
John Bartholomew

John Bartholomew (født 1986) er en amerikansk skakspiller. Han er en international mester. Han er i øjeblikket bosiddende i Minnesota.

Karriere 
I 2002 vandt han National High School Chess Championship, og i 2006 blev han International Mester. Efter at have forladt advokatskole blev han træner for David Floeder, en gymnasiestuderende, der vandt det nationale K-12 US Chess Federation Championship i 2012. Bartholomew vandt sin første Grandmaster-norm på Saint Louis Classic i 2013. Han har fire gange vundet Okoboji Open. 

Han har en dedikeret YouTube-kanal med instruktionsvideoer til skak og er blevet beskrevet som "sandsynligvis den mest berømte skak-YouTuber af dem alle." Han er medstifter af Chessable, et websted for skakundervisning dedikeret til at lære skakåbninger på en systematisk måde. Projektet blev lanceret i november 2015, og selve webstedet blev officielt lanceret den 22. februar 2016.  

I 2019 blev han indført i Minnesota Chess Hall of Fame.

Referencer

Eksterne henvisninger 

Personer fra Minnesota
Skakspillere fra USA
Tristan Walker

Tristan Walker (født 16. maj 1991) er en canadisk kælker. 

Walker deltog i vinter-OL 2010 i Vancouver, hvor han kom på en 15.-plads i disciplinen double for mænd sammen Justin Snith. Walker kvalificerede sig også til vinter-OL 2014 i Sochi, Rusland.

Han vandt sølv under vinter-OL 2018 i holdkonkurrencen.

Referencer

Eksterne henvisninger 
 

Kælkere fra Canada
Personer fra Calgary
Deltagere for Canada ved vinter-OL 2010
Kælkere ved vinter-OL 2014
Deltagere for Canada ved vinter-OL 2014
Kælkere ved vinter-OL 2018
Deltagere for Canada ved vinter-OL 2018
Kælkere ved vinter-OL 2022
Deltagere for Canada ved vinter-OL 2022
Medaljevindere ved vinter-OL 2018
Olympiske sølvmedaljevindere fra Canada
Cecilie af Baden

Cecilie af Baden, i Rusland kaldet Olga Fjodorovna ()  (Cäcilie Auguste; 20. september 1839 – 12. april 1891) var en tysk prinsesse af Baden. Som ægtefælle til storfyrst Mikhail Nikolajevitj af Rusland var hun storfyrstinde af Rusland.

Biografi 

Prinsesse Cecilie blev født den 28. august 1857 i Karlsruhe i Storhertugdømmet Baden som datter af storhertug Leopold 1. af Baden i hans ægteskab med prinsesse Sophie af Sverige.

Hun blev gift den 11. september 1858 i Vinterpaladset i Sankt Petersborg med storfyrst Mikhail Nikolajevitj af Rusland, søn af Kejser Nikolaj 1. af Rusland og Charlotte af Preussen. Der blev født syv børn i ægteskabet.

Storfyrstinde Olga døde den 12. april 1891 i Kharkov i Det Russiske Kejserrige (i dag Kharkiv i Ukraine. Storfyrst Mikhail overlevede sin hustru med 18 år og døde den 18. december 1909 i Cannes i Sydfrankrig.

Børn 
 Nikolaj Mikhajlovitj (1859-1919)
 Anastasija Mikhajlovna (1860-1922), gift med storhertug Frederik Frans 3. af Mecklenburg-Schwerin, forældre til dronning Alexandrine af Danmark.
 Mikhail Mikhajlovitj (1861-1929) gift morganatisk i 1891 med grevinde Sophie af Merenberg og de Torby.
 Georgij Mikhajlovitj (1863-1919), gift med Maria af Grækenland og Danmark, datter til den danskfødte Georg 1. af Grækenland
 Aleksandr Mikhajlovitj (1866-1933), gift med storfyrstinde Ksenija Aleksandrovna af Rusland, datter af Aleksandr 3. af Rusland og Dagmar af Danmark
 Sergej Mikhajlovitj (1869-1918) 
 Aleksej Mikhajlovitj (1875-1895), døde af tuberkulose

Eksterne links 

Huset Zähringen
Kongelige fra Tyskland
Kongelige fra Rusland
Personer fra Karlsruhe
Big Little Lies

Big Little Lies er en amerikansk serie, baseret på den australske roman Store Små Løgne af Liane Moriaty. Serien er produceret for HBO af bl.a. Nicole Kidman og Reese Witherspoon, som også er med på værkets rolleliste. Oprindeligt var serien ment som en enkeltstående sæson, men en efterfølger blev udgivet i 2019, med Meryl Streep på rollelisten.

Afsnit

Sæson 1 
Første sæson er instrueret af Jean-Marc Vallée. Nicole Kidman og Reese Witherspoon erhvervede rettighederne til det litterære værk i august 2014, med intentioner om at udvikle det som en spillefilm. Projektet blev lanceret via deres respektive produktionsselskaber, Kidmans Blossom Films og Witherspoons Pacific Standard. I november samme år blev det annonceret at projektet skulle udvikles som en miniserie og David E. Kelley var blevet engageret som manuskript-forfatter og showrunner. Optagelserne begyndte i 2016, med Laura Dern, Shailene Woodley, Zoë Kravitz og Alexander Skarsgaard på rollelisten.

Serien havde premiere i Danmark på HBO Nordic i februar 2017. I september samme år modtog den 16 Emmy-nomineringer og vandt otte, heriblandt Bedste Mini-serie og priser til Kidman, Skarsgård og Dern. Trioen vandt også alle tre Golden Globe priser, mens serien blev belønnet med en Golden Globe for Bedste Miniserie.

Sæson 2 
Manuskriptet til anden sæson er et originalt værk af forfatteren Liane Moriaty. Meryl Streep har rollen som Mary Louise, moderen til Skarsgåards karakter. Sæsonen var instrueret af Andrea Arnold og blev lanceret i juni 2019. Sæsonen fik tre Golden Globe nomineringer, heriblandt for Bedste Dramaserie.

Kilder

Eksterne henvisninger 

 

Amerikanske tv-serier fra 2010'erne
Tv-programmer fra HBO